По доласку у Босанску крајину био је одређен за заменика команданта Другог батаљона Прве далматинске ударне бригаде, а убрзо потом је постао командант овог батаљона. Са овом бригадом се посебно истакао у борбама за Јајце, новембра 1942. године, а потом у бројним акцијама током Четврте и Пете непријатељске офанзиве. У току битке на Сутјесци, успео је да свој батаљон успешно извуче из окружења. Потом се у лето 1943. године истакао у борбама у источној Босни.